钦定古今图书集成/明伦汇编/闺媛典/第075卷 > 范有才妻萧氏
## 钦定古今图书集成/明伦汇编/闺媛典/第075卷 > 范有才妻萧氏

按《畿辅通志》：“范有才妻萧氏，保定庆都人。夫入县纳
赋，氏于田间刈豆。比邻崔九恩见之心动，摘地瓜与
之，氏不顾，趋而避，九恩随牵其衣，氏峻拒之，碎其裾，
力脱，归告翁姑，欲诉于官，九恩反以盗瓜诬之。氏恚
甚，投于井。其夫出之，氏曰：‘被辱如此，何颜见戚里’。”明
日缢死。